**ACTE NECESARE PENTRU AJUTORUL DE ÎNCĂLZIRE A**

**LOCUINŢEI** **PENTRU SEZONUL DE IARNĂ 2022-2023**

 **CONFORM LEGII 226/2021**

***- ÎNCĂLZIRE CU GAZE NATURALE/ELECTRIC***

***Cerere*** - declaraţie pe propria răspundere eliberată de Primăria municipiului Medgidia.Formularul se completează de către titularul contractului de deţinere a locuinţei care trebuie să fie şi titularul contractului de furnizare gaze naturale/energie electrică.

 **1**. **Acte doveditoare privind componenţa familiei:**

* copii C.I/ B.I.;
* copie certificat naştere copii (după caz);
* copie certificat de căsătorie (după caz);
* copie certificat deces (după caz);
* copie hotarare judecatorească de desfacere a căsătoriei sau de încredinţare copil (după caz);
* copie certificat handicap/decizie invaliditate;
* copie act de proprietate al locuinţei.
* copie cartea mașinii (după caz);
* declarație privind acordul prelucrării datelor cu caracter personal (se acordă de către instituție).

  **2. Documente doveditoare privind veniturile** :

* adeverinţă salariat cu **venitul net** pentru luna anterioară depunerii cererii cu mențiunea sumelor încasate și dacă beneficiază de **normă de hrană sau bonuri de masă,** specificând suma acestora;
* alocaţie de plasament;
* copie cupon pensie (limita de vârstă, anticipată, invaliditate, urmaş*);*
* copie cupon indemnizaţie pentru persoanele încadrate în grad de handicap (exceptat bugetul complementar personal);
* **ultima factură de la GAZE/ENEL** -***în original-*** pe numele solicitantului cererii de acordare a ajutorului pentru încălzirea locuinței.

Orice modificare privind veniturile sau numărul membrilor familiei ori bunurile deținute de către aceștia se anunță în termen de **5 zile de la data modificării,** prin completarea unei noi cereri - declarație pe propria răspundere pentru perioada sezonului rece.

***VENITURILE NECESARE ACORDĂRII AJUTORULUI DE ÎNCĂLZIRE A LOCUINȚEI***

* **Pentru familiile compuse din cel puțin doi membri, venitul net, lunar pe membru de familie sa nu depăşească 1386 lei;**

* **Pentru persoana singură, venitul net, lunar să nu depășească 2053 lei.**

***NU SE IAU ÎN CONSIDERARE:***

* **ajutorul social prevăzut de Legea 416/2001;**
* **bursele de studiu, bursele sociale;**
* **sprijinul financiar ce se acordă elevilor în cadrul Programului național de protecție socială ”Bani de liceu”;**
* **alocația de susținere a familiei;**
* **bugetul complementar prevăzut de Legea 448/2006;**
* **alocația de stat pentru copii prevăzută de Legea 61/1993;**
* **tichetul social acordat pentru participare la învățământul preșcolar.**